CELEX: 32018R0707
Language: lv
Date: 2018-02-28 00:00:00
Title: Komisijas Deleģētā regula (ES) 2018/707 (2018. gada 28. februāris), ar ko Deleģēto regulu (ES) Nr. 639/2014 groza attiecībā uz attiecināmības kritērijiem atbalsta saņemšanai par kaņepēm saskaņā ar pamata maksājumu shēmu un atsevišķām prasībām, kuras saistītas ar brīvprātīgo saistīto atbalstu

15.5.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 119/1
               
            KOMISIJAS DELEĢĒTĀ REGULA (ES) 2018/707
      (2018. gada 28. februāris),
      ar ko Deleģēto regulu (ES) Nr. 639/2014 groza attiecībā uz attiecināmības kritērijiem atbalsta saņemšanai par kaņepēm saskaņā ar pamata maksājumu shēmu un atsevišķām prasībām, kuras saistītas ar brīvprātīgo saistīto atbalstu
      EIROPAS KOMISIJA,
      ņemot vērā Līgumu par Eiropas Savienības darbību,
      ņemot vērā Eiropas Parlamenta un Padomes 2013. gada 17. decembra Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar ko atceļ Padomes Regulu (EK) Nr. 637/2008 un Padomes Regulu (EK) Nr. 73/2009 (1), un jo īpaši tās 35. panta 3. punktu, 52. panta 9. punktu un 67. panta 1. un 2. punktu,
      tā kā:
      
                  (1)
               
               
                  Komisijas Deleģētās regulas (ES) Nr. 639/2014 (2) 9. panta 1. punktā paredzēts, ka kaņepju audzēšanai jāizmanto sēklas, kas sertificētas saskaņā ar Padomes Direktīvu 2002/57/EK (3). Tomēr attiecībā uz saglabājamo kaņepju šķirnēm Komisijas Direktīva 2008/62/EK (4) paredz kaņepju sēklu alternatīvu sertifikāciju. Tāpēc ir lietderīgi Deleģētās regulas (ES) Nr. 639/2014 9. panta 1. punktā iekļaut atsauci uz minēto direktīvu.
               
            
                  (2)
               
               
                  Saskaņā ar Regulas (ES) Nr. 1307/2013 52. pantu dalībvalstis var lauksaimniekiem piešķirt saistīto atbalstu saskaņā ar nosacījumiem, kas izklāstīti minētās regulas IV sadaļas 1. nodaļā un Deleģētajā regulā (ES) Nr. 639/2014.
               
            
                  (3)
               
               
                  Regulas (ES) Nr. 1307/2013 52. pants ir grozīts ar Eiropas Parlamenta un Padomes Regulu (ES) 2017/2393 (5), lai ieviestu lielāku skaidrību attiecībā uz dalībvalstu atbildību saistībā ar brīvprātīgā saistītā atbalsta ierobežojošo raksturu ražošanas apjoma ziņā. Tāpēc terminoloģija, kas izmantota Deleģētās regulas (ES) Nr. 639/2014 5. nodaļas 1. iedaļā un 67. pantā, kā arī minētās regulas I pielikumā, ir jāsaskaņo ar Regulas (ES) Nr. 1307/2013 52. panta jauno formulējumu. Balstoties uz pieredzi, kas gūta, piemērojot Regulas (ES) Nr. 1307/2013 53. pantu, ir lietderīgi arī atjaunināt prasības par tās informācijas saturu, kas dalībvalstīm Komisijai jāiesniedz saskaņā ar Deleģētās regulas (ES) Nr. 639/2014 I pielikumu.
               
            
                  (4)
               
               
                  Saskaņā ar Regulas (ES) Nr. 1307/2013 52. panta 3. punktu brīvprātīgo saistīto atbalstu var piešķirt tikai tādiem sektoriem vai reģioniem, kuros konkrēti saimniekošanas veidi vai konkrēti lauksaimniecības sektori saskaras ar zināmām grūtībām. Atbilstoši Deleģētās regulas (ES) Nr. 639/2014 52. panta 3. punktam saimniekošanas veidu vai konkrētu lauksaimniecības sektoru uzskata par nonākušu “grūtībās” vienīgi tad, ja pastāv ražošanas pārtraukšanas vai ražošanas lejupslīdes risks. Sakarā ar dalībvalstu pienākumu precizējumu attiecībā uz brīvprātīgā saistītā atbalsta ierobežojošo raksturu ražošanas apjoma ziņā, šāds ierobežojums nav pamatots. Tāpēc ir lietderīgi svītrot Deleģētās regulas (ES) Nr. 639/2014 52. panta 3. punktu. Ir lietderīgi arī atjaunināt atbalsta kumulācijas aizliegumu, kā minēts minētās regulas 54. panta 3. punktā.
               
            
                  (5)
               
               
                  Tāpēc Deleģētā regula (ES) Nr. 639/2014 būtu attiecīgi jāgroza.
               
            
                  (6)
               
               
                  Regulas (ES) Nr. 1307/2013 52. panta 5. punkta svītrošanu un minētās regulas 52. panta 6. punkta formulējuma maiņu ar Regulu (ES) 2017/2393 piemēro no 2015. gada 1. janvāra, tāpēc ir lietderīgi attiecīgos Deleģētās regulas (ES) Nr. 639/2014 grozījumus piemērot atbalsta pieteikumiem, kas attiecas uz kalendārajiem gadiem, kuri ir pēc 2014. kalendārā gada, izņemot noteikumu par atbalsta kumulāciju. Juridiskās noteiktības labad atbalsta kumulāciju būtu jāturpina noteikt, pamatojoties uz salīdzinājumu starp saistītā atbalsta pasākumu attiecīgajiem mērķiem vai citiem Savienības pasākumiem un attiecīgajām politikas jomām. Šajā sakarā par brīvprātīgā saistītā atbalsta mērķi būtu jāuzskata pašreizējā ražošanas apjomu uzturēšana saskaņā ar Regulas (ES) Nr. 1307/2013 52. panta 5. punktu, pirms tas grozīts ar Regulu (ES) 2017/2393. Deleģētās regulas (ES) Nr. 639/2014 54. panta 3. punktu tāpēc būtu jāpiemēro atbalsta pieteikumiem, kas attiecas uz 2019. kalendāro gadu un turpmākajiem kalendārajiem gadiem.
               
            
                  (7)
               
               
                  Ir lietderīgi, ka jaunais noteikums par kaņepju sēklu sertifikāciju tiek piemērots atbalsta pieteikumiem, kas attiecas uz 2018. kalendāro gadu un turpmākajiem kalendārajiem gadiem,
               
            IR PIEŅĒMUSI ŠO REGULU.
      1. pants
      Deleģētās regulas (ES) Nr. 639/2014 grozījumi
      Deleģēto regulu (ES) Nr. 639/2014 groza šādi:
      
                  1)
               
               
                  regulas 9. panta 1. punktu aizstāj ar šādu:
                  “1.   Regulas (ES) Nr. 1307/2013 32. panta 6. punkta piemērošanas vajadzībām platības, kuras izmanto kaņepju audzēšanai, ir atbalsttiesīgas tikai tad, ja izmanto tādu šķirņu sēklas, kas uzskaitītas “Lauksaimniecības augu sugu šķirņu kopējā katalogā” tā gada 15. martā, par kuru piešķirts maksājums, un publicētas saskaņā ar Padomes Direktīvas 2002/53/EK 17. pantu (*1). Sēklas ir sertificētas saskaņā ar Padomes Direktīvu 2002/57/EK (*2) vai – attiecībā uz saglabājamo kaņepju šķirnēm – saskaņā ar Komisijas Direktīvas 2008/62/EK (*3) 10. pantu.
                  
                     (*1)  Padomes 2002. gada 13. jūnija Direktīva 2002/53/EK par kopējo lauksaimniecības augu sugu šķirņu katalogu (OV L 193, 20.7.2002., 1. lpp.)."
						
                  
                     (*2)  Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (OV L 193, 20.7.2002., 74. lpp.)."
						
                  
                     (*3)  Komisijas 2008. gada 20. jūnija Direktīva 2008/62/EK, ar ko paredz atsevišķas atkāpes saistībā ar to lauksaimniecības savvaļas sugu un šķirņu atzīšanu, kuras ir dabiskā veidā pielāgotas vietējiem un reģionālajiem apstākļiem un ko apdraud ģenētiska erozija, un minēto savvaļas sugu un šķirņu sēklu un sēklas kartupeļu tirdzniecību (OV L 162, 21.6.2008., 13. lpp.).”;"
						
               
            
                  2)
               
               
                  regulas 52. panta 3. punktu svītro;
               
            
                  3)
               
               
                  regulas 53. panta 2. punkta trešo daļu aizstāj ar šādu:
                  “Neskarot Regulas (ES) Nr. 1307/2013 52. panta 6. punktu, attiecībā uz šā punkta otrajā daļā minēto atbalsta apjomu uz vienību dalībvalstis var nolemt, ka dažām lauksaimnieku kategorijām vai lauku saimniecības līmenī tiek piemēroti modulēti apjomi uz vienību, lai ņemtu vērā apjomradītus ietaupījumus, kas izriet no ražošanas struktūru lieluma konkrētajā atbalstāmajā saimniekošanas veidā vai lauksaimniecības sektorā, vai – ja pasākums ir paredzēts reģiona vai visas nozares atbalstam – attiecīgajā reģionā vai nozarē. Šādu lēmumu paziņošanai mutatis mutandis piemēro šīs regulas 67. panta 1. punktu.”;
               
            
                  4)
               
               
                  regulas 53.a panta 2. un 3. punktu aizstāj ar šādiem:
                  “2.   Ja platība vai dzīvnieku skaits, par kuriem ir tiesības saņemt atbalstu saskaņā ar brīvprātīga saistītā atbalsta pasākumu, attiecīgajā pieprasījumu gadā ir vienāds ar vai lielāks par platību vai dzīvnieku skaitu, kā minēts Regulas (ES) Nr. 1307/2013 52. panta 6. punktā un kas paziņots saskaņā ar šīs regulas I pielikuma 3. punkta j) apakšpunktu, atbalsta pasākums nedrīkst gūt labumu no līdzekļiem, ko pārvieto no cita atbalsta pasākuma vai pasākumiem.
                  3.   Ja platība vai dzīvnieku skaits, par kuriem ir tiesības saņemt atbalstu saskaņā ar brīvprātīga saistītā atbalsta pasākumu, attiecīgajā pieprasījumu gadā ir mazāks par platību vai dzīvnieku skaitu, kā minēts Regulas (ES) Nr. 1307/2013 52. panta 6. punktā un kas paziņots saskaņā ar šīs regulas I pielikuma 3. punkta j) apakšpunktu, līdzekļu pārvietošanas rezultātā apjoms uz vienību nedrīkst kļūt mazāks par attiecību starp finansēšanai noteikto summu, kas paziņota saskaņā ar minētā pielikuma 3. punkta i) apakšpunktu, un platību vai dzīvnieku skaitu, kā minēts Regulas (ES) Nr. 1307/2013 52. panta 6. punktā.”;
               
            
                  5)
               
               
                  regulas 54. panta 3. punktu aizstāj ar šādu:
                  “3.   Ja atbalstu, ko piešķir saskaņā ar konkrētu saistītā atbalsta pasākumu, var piešķirt arī saskaņā ar citu saistītā atbalsta pasākumu vai pasākumu, ko īsteno atbilstoši citiem Savienības pasākumiem un politikas jomām, dalībvalstis nodrošina to, ka atbalstu, kas paredzēts to pašu grūtību risināšanai, kas minētas Regulas (ES) Nr. 1307/2013 52. panta 3. punktā un kas definētas attiecībā uz minēto saistītā atbalsta pasākumu, attiecīgais lauksaimnieks var saņemt tikai saskaņā ar vienu šādu pasākumu attiecībā uz katru nozari, reģionu, konkrēto saimniekošanas veidu vai konkrēto lauksaimniecības sektoru, ko atbalsta saskaņā ar minēto noteikumu.”;
               
            
                  6)
               
               
                  regulas 67. panta 3. punkta c) apakšpunktu aizstāj ar šādu:
                  
                              “c)
                           
                           
                              par katru ietekmēto pasākumu – apliecinājumu, ka pārvietojums ir saderīgs ar shēmas ierobežojošo raksturu ražošanas apjoma ziņā, kas minēts Regulas (ES) Nr. 1307/2013 52. panta 6. punktā, un ka lēmumi, kas Komisijai paziņoti atbilstīgi minētās regulas 54. pantam un šā panta 1. un 2. punktam, nekļūst par spēkā neesošiem.”;
                           
                        
            
                  7)
               
               
                  I pielikumu aizstāj ar šīs regulas pielikuma tekstu.
               
            2. pants
      Stāšanās spēkā un piemērošana
      Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
      1. panta 2., 3., 4., 6. un 7. punktu piemēro atbalsta pieteikumiem, kas attiecas uz kalendārajiem gadiem, kuri ir pēc 2014. kalendārā gada.
      1. panta 1. punktu piemēro atbalsta pieteikumiem, kas attiecas uz 2018. kalendāro gadu un turpmākajiem kalendārajiem gadiem.
      1. panta 5. punktu piemēro atbalsta pieteikumiem, kas attiecas uz 2019. kalendāro gadu un turpmākajiem kalendārajiem gadiem.
      
         Šī regula uzliek saistības kopumā un ir tieši piemērojama visās dalībvalstīs.
         Briselē, 2018. gada 28. februārī
         
            
               Komisijas vārdā –
            
            
               priekšsēdētājs
            
            Jean-Claude JUNCKER
         
      
      
         (1)  OV L 347, 20.12.2013., 608. lpp.
      
      
         (2)  Komisijas 2014. gada 11. marta Deleģētā regula (ES) Nr. 639/2014, ar ko papildina Eiropas Parlamenta un Padomes Regulu (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, un ar kuru groza minētās regulas X pielikumu (OV L 181, 20.6.2014., 1. lpp.).
      
         (3)  Padomes 2002. gada 13. jūnija Direktīva 2002/57/EK par eļļas augu un šķiedraugu sēklu tirdzniecību (OV L 193, 20.7.2002., 74. lpp.).
      
         (4)  Komisijas 2008. gada 20. jūnija Direktīva 2008/62/EK, ar ko paredz atsevišķas atkāpes saistībā ar to lauksaimniecības savvaļas sugu un šķirņu atzīšanu, kuras ir dabiskā veidā pielāgotas vietējiem un reģionālajiem apstākļiem un ko apdraud ģenētiska erozija, un minēto savvaļas sugu un šķirņu sēklu un sēklas kartupeļu tirdzniecību (OV L 162, 21.6.2008., 13. lpp.).
      
         (5)  Eiropas Parlamenta un Padomes 2017. gada 13. decembra Regula (ES) 2017/2393, ar ko groza Regulas (ES) Nr. 1305/2013 par atbalstu lauku attīstībai no Eiropas Lauksaimniecības fonda lauku attīstībai (ELFLA), (ES) Nr. 1306/2013 par kopējās lauksaimniecības politikas finansēšanu, pārvaldību un uzraudzību, (ES) Nr. 1307/2013, ar ko izveido noteikumus par lauksaimniekiem paredzētiem tiešajiem maksājumiem, kurus veic saskaņā ar kopējās lauksaimniecības politikas atbalsta shēmām, (ES) Nr. 1308/2013, ar ko izveido lauksaimniecības produktu tirgu kopīgu organizāciju un (ES) Nr. 652/2014, ar ko paredz noteikumus tādu izdevumu pārvaldībai, kuri attiecas uz pārtikas apriti, dzīvnieku veselību un dzīvnieku labturību, augu veselību un augu reproduktīvo materiālu (OV L 350, 29.12.2017., 15. lpp.).
      
         PIELIKUMS
         “
               I PIELIKUMS
               
                  Saskaņā ar 67. panta 1. punktu Komisijai iesniedzamās informācijas saturs
               
               Šī informācija ietver šādas ziņas:
               
                           1)
                        
                        
                           procentuālā daļa no valsts maksimālā apjoma, kas minēts Regulas (ES) Nr. 1307/2013 53. pantā, par katru gadu līdz 2020. gadam;
                        
                     
                           2)
                        
                        
                           katra atbalsta pasākuma nosaukums;
                        
                     
                           3)
                        
                        
                           katra pasākuma apraksts, kurā norāda vismaz:
                           
                                       a)
                                    
                                    
                                       mērķa reģionu vai sektoru;
                                    
                                 
                                       b)
                                    
                                    
                                       konkrētos izraudzītos saimniekošanas veidus un/vai lauksaimniecības sektorus, kā arī konstatēto grūtību aprakstu un attiecīgā gadījumā kritērijus, ko dalībvalstis noteikušas, lai definētu šīs regulas 52. panta 1. punktā minētos reģionus;
                                    
                                 
                                       c)
                                    
                                    
                                       pasākuma ekonomisko, sociālo vai vidisko nozīmi;
                                    
                                 
                                       d)
                                    
                                    
                                       visas īstenotās atkāpes, kas noteiktas Regulas (ES) Nr. 1307/2013 52. panta 4. punktā;
                                    
                                 
                                       e)
                                    
                                    
                                       pasākuma ilgumu;
                                    
                                 
                                       f)
                                    
                                    
                                       piemērojamos nosacījumus, kas ļauj pretendēt uz atbalstu;
                                    
                                 
                                       g)
                                    
                                    
                                       dalībvalstis, kas piemēro šīs regulas 53. panta 2. punkta trešo daļu, – kritērijus, kurus piemēro, lai saskaņā ar minēto daļu noteiktu ikvienu modulēto apjomu uz vienību;
                                    
                                 
                                       h)
                                    
                                    
                                       paredzamo(-os) atbalsta apjomu(-us) uz vienību, kas aprēķināts(-i) saskaņā ar šīs regulas 53. panta 2. punkta trešo daļu;
                                    
                                 
                                       i)
                                    
                                    
                                       finansēšanai noteikto summu;
                                    
                                 
                                       j)
                                    
                                    
                                       noteiktās platības un ražas vai noteikto dzīvnieku skaitu saskaņā ar Regulas (ES) Nr. 1307/2013 52. panta 6. punktu;
                                    
                                 
                                       k)
                                    
                                    
                                       attiecīgā gadījumā, maksimālo platību, kas noteikta to eļļas augu atbalsta īstenošanai, kas minēti šīs regulas 53. panta 3. punktā;
                                    
                                 
                                       l)
                                    
                                    
                                       visus esošos pasākumus, kurus piemēro saskaņā ar citām Savienības atbalsta shēmām vai saskaņā ar pasākumiem, ko finansē no valsts atbalsta tajā pašā reģionā vai sektorā kā saistītā atbalsta pasākumus, un, attiecīgā gadījumā, kritērijus un administratīvos noteikumus, kuri nodrošina, ka saskaņā ar Regulas (ES) Nr. 1307/2013 52. panta 9. punktu atbalsts, kura mērķis ir novērst tādas pašas grūtības, kā norādīts minētās regulas 52. panta 3. punktā, netiek piešķirts arī saskaņā ar citām Savienības atbalsta shēmām;
                                    
                                 
                     
                           4)
                        
                        
                           attiecīgā gadījumā sīks apraksts par konkrēto situāciju mērķa reģionā vai sektorā un par konkrētajiem lauksaimnieciskās darbības veidiem vai lauksaimniecības sektoriem, kas Regulas (ES) Nr. 1307/2013 53. panta 1. punktā minēto procentuālo daļu padara nepietiekamu, lai risinātu konstatētās grūtības, un kas pamato atbalsta palielināšanu saskaņā ar minētās regulas 54. panta 2. punktu;
                        
                     
                           5)
                        
                        
                           attiecīgā gadījumā Regulas (ES) Nr. 1307/2013 55. panta 1. punkta a), b), c) vai d) apakšpunktā minētas vajadzības esības pierādījums.
                        
                     ”